section_heading: Produkcija
paragraph_text: Prvobitno se Richard Linklater bavio zamisli da adaptira roman Philipa K. Dicka Ubik, ali je odustao jer nije mogao dobiti prava i "u potpunosti ga dešifrirati".Savlov, M., Securing the Substance, Austin Chronicle, 7. srpnja 2006. Počeo je razmišljati o Čitaču tmine dok je razgovarao s producentom Tommyjem Pallottom tijekom snimanja animiranog filma Probuđeni život. Linklateru se Čitač tmine sviđao više od Ubika i mislio je da može napraviti film od njega. Linklater nije bio zainteresiran za to da pretvori knjigu u visokobudžetni akcijski triler, kako se radilo u prošlosti, jer je mislio da "priču pokreću ti tipovi i ono što rade u svojem alternativnom svijetu i ono što se događa u njihovim umovima".